wannaphong/clean_thaiwikipedia huggingface dataset:
# แบบประเมินคะแนนโรคหลอดเลือดสมองเฉียบพลันของสถาบันสุขภาพแห่งชาติ
แบบประเมินคะแนนโรคหลอดเลือดสมองเฉียบพลันของสถาบันสุขภาพแห่งชาติสหรัฐอเมริกา  เป็นเครื่องมือสำหรับผู้ให้บริการสุขภาพสำหรับวัดขนาดของความรุนแรงของโรคหลอดเลือดสมองเฉียบพลัน ประกอบด้วยตัวพิจารณา 11 อย่าง แต่ละอย่างมีคะแนนตั้งแต่ 0 ถึง 4 ส่วนใหญ่คะแนน 0 หมายถึงปกติ และคะแนนที่มากขึ้นหมายถึงความบกพร่องที่มากขึ้น เมื่อรวมคะแนนทั้งหมดแล้วนับเป็นคะแนน NIHSS โดยมีคะแนนสูงสุดคือ 42 ต่ำสุดคือ 0
# ซาไวอี
ซาไวอี (Savaiʻi) เป็นเกาะที่ใหญ่ที่สุดและมีจุดสูงสุดของประเทศซามัวและกลุ่มเกาะซามัว และเป็นเกาะใหญ่สุดในโพลินีเซีย นอกเหนือจากฮาวายและนิวซีแลนด์ เกาะมีประชากร 43,142 คน (ค.ศ. 2006) ถือเป็น 24% ของประชากรทั้งประเทศ
# พอร์พอยส์
พอร์พอยส์วาฬและโลมา หน้า 37-42, "สัตว์สวยป่างาม" (ชมรมนิเวศวิทยา มหาวิทยาลัยมหิดล, สิงหาคม 2518) (การออกเสียง) เป็นสัตว์เลี้ยงลูกด้วยนมในอันดับวาฬและโลมา (Cetacea) ขนาดเล็กวงศ์หนึ่ง ใช้ชื่อวงศ์ว่า Phocoenidae 

พอร์พอยส์ จัดเป็นวาฬมีฟันขนาดเล็ก ลักษณะทั่วไปคล้ายกับโลมาทะเล (Delphinidae) แต่มีความแตกต่างไปจากโลมาทั่วไป คือ มีรูปร่างที่เล็กกว่า และมีรูปทรงที่อ้วนกลมกว่า อีกทั้งสรีระร่างกายของพอร์พอยส์ไม่อาจจะเก็บความอบอุ่นไว้ได้นาน ทำให้สูญเสียพลังงานในร่างกายได้รวดเร็วกว่า จึงต้องกินอาหารบ่อยครั้งและมากกว่าโลมาทะเลเพื่อสร้างพลังงานและความอบอุ่นให้แก่ร่างกาย 

นอกจากนี้แล้ว ครีบหลังของพอร์พอยส์นั้นเป็นรูปสามเหลี่ยมคล้ายกับครีบของปลาฉลาม แต่มีความสั้นทู่ ซึ่งในบางครั้งจะมีปุ่มขนาดเล็กเรียกว่า ทูเบอร์เคิล อยู่ตรงขอบครีบ ลักษณะของจมูกของพอร์พอยส์นั้นสั้นทู่และกลมกว่าโลมาทั่วไป ลักษณะของฟันก็มีลักษณะเล็ก ๆ เป็นตุ่มไม่แหลมคม ส่วนกระดูกคอนั้นติดต่อกับกระดูกสันหลัง ทำให้ไม่อาจจะขยับส่วนคอไปมาได้อย่างอิสระเหมือนโลมา และพฤติกรรมก็แตกต่างไปจากโลมาด้วย ได้แก่ ฝูงของพอร์พอยส์มีขนาดเล็กกว่า คือ มีจำนวนสมาชิกในฝูงเพียง 2–4 ตัวเท่านั้น ไม่ได้มีกันหลายสิบหรือร้อยตัวเหมือนโลมาทะเล และมีพฤติกรรมขี้อาย เกรงกลัวมนุษย์ ผิดกับโลมาทะเล และเป็นโลมาที่มีอายุขัยสั้นเพียงแค่ 20 ปีเท่านั้น

พอร์พอยส์ นับเป็นสัตว์ในอันดับนี้ที่มีขนาดเล็กที่สุด โดยชนิดที่มีขนาดเล็กที่สุด คือ วิกีตา พบกระจายพันธุ์ทางตอนเหนือของอ่าวแคลิฟอร์เนีย มีขนาดโตเต็มที่ไม่ถึง 2 เมตรด้วยซ้ำ ขณะที่ชนิดที่มีขนาดใหญ่ที่สุด ก็มีความยาวเพียง 2.3 เมตรเท่านั้นGaskin, David E. (1984). Macdonald, D.. ed. The Encyclopedia of Mammals. New York: Facts on File. pp. 196–199. ISBN 0-87196-871-1. Read, Andrew (1999). Porpoises. Stillwater, MN, USA: Voyageur Press. ISBN 0-89658-420-8.
 ศัพทมูลวิทยา 
คำว่า "พอร์พอยส์" (Porpoise) เป็นคำที่ใช้ในภาษาอังกฤษ  ส่วนในภาษาในทวีปเอเชียอื่น ๆ พอร์พอยส์มักมีการเปรียบเทียบกับโลมาและหนู เช่น ในภาษาจีน พอร์พอยส์มีความหมายตรงตัวว่า "โลมาหนู" (鼠海豚) และ ในภาษาเวียดนาม พอร์พอยส์มีความหมายตรงตัวว่า "โลมาหนู" (Cá heo chuột) ซึ่งมีความหมายว่า "โลมาขนาดเล็ก"  ส่วนคำว่า "โลมา" ในภาษาเอเชียดังกล่าวก็มีความหมายตรงตัวว่า "หมูทะเล"

การจำแนก
แบ่งออกได้เป็น 3 สกุล 6 ชนิด พบในประเทศไทยเพียงชนิดเดียว ขณะที่บางสกุลก็ได้สูญพันธุ์ไปแล้ว ตั้งแต่ยุคก่อนประวัติศาสตร์

Neophocaena
Neophocaena phocaenoides (เป็นชนิดที่พบได้ในประเทศไทย)
Phocoena
Phocoena dioptrica 	 
Phocoena phocoena 	 
Phocoena sinus  
Phocoena spinipinnis
Phocoenoides
Phocoenoides dalli

ที่สูญพันธุ์ไปแล้ว
 † Haborophocoena
Haborophocoena toyoshimaiIchishima, H. & Kimura, M.. 2005. "Harborophocoena toyoshimai, a new early Pliocene porpoise (Cetacea, Phocoenidae) from Hokkaido, Japan". Journal of Vertebrate Paleontology 25(3):655-664
 † Numataphocoena
Numataphocoena yamashitaiIchishima, H. & Kimura, M.. 2000. "A new fossil porpoise (Cetacea; Delphinoidea; Phocoenidae) from the early Pliocene Horokaoshirarika Formation, Hokkaido, Japan". Journal of Vertebrate Paleontology 20(3):561-576
 † Septemriocetus
Septemriocetus bosselaersiiLambert, O.. 2008. "A new porpoise (Cetacea, Odontoceti, Phocoenidae) from the Pliocene of the North Sea". Journal of Vertebrate Paleontology 28(3):863-872
 † Piscolithax
Piscolithax aenigmaticus
Piscolithax longirostris
Piscolithax boreios
Piscolithax tedfordi
# เอลบรัส เทเดเยฟ
เอลบรัส เทเดเยฟ  เกิดวันที่ 5 ธันวาคม ค.ศ. 1974 ที่เขตปรีกรอดนี ดินแดนอิสระนอร์ทออสซีเชียแห่งสาธารณรัฐสังคมนิยมโซเวียต สหภาพโซเวียต เป็นนักมวยปล้ำชาวยูเครนและเป็นแชมป์โอลิมปิก เขาได้กลายเป็นพลเมืองของประเทศยูเครนใน ค.ศ. 1993  และได้รับรางวัลเหรียญทองจากการแข่งขันโอลิมปิกฤดูร้อน 2004 ที่กรุงเอเธนส์"2004 Summer Olympics – Athens, Greece – Wrestling" – databaseOlympics.com (Retrieved on February 17, 2008) รวมถึงเป็นแชมป์มวยปล้ำชิงแชมป์โลกสามสมัย

เทเดเยฟกลายเป็นสมาชิกสภาสมัญผู้แทนราษฎรแห่งประเทศยูเครนใน ค.ศ. 2006 ในฐานะนักการเมืองอิสระของบัญชีรายชื่อของพรรคแห่งภูมิภาค เขาได้รับการเลือกตั้งอีกครั้งในช่วงก่อนการเลือกรัฐสภาใน ค.ศ. 2007 Эльбрус Тедеев, file.liga.net  และอีกครั้งใน ค.ศ. 2012 Московский комсомолец:Рада як ніколи Moskovsky Komsomolets:Council as ever , Korrespondent.net (13 September 2012)
# ดนตรีในประเทศลาว
ดนตรีในประเทศลาว ส่วนใหญ่เป็นดนตรีของกลุ่มชาติพันธุ์ลาวลุ่ม แต่ก็มีดนตรีของชาวลาวเทิงเช่นขมุ และชนเผ่าต่างๆในลาวใต้ และชาวลาวสูง เช่นม้งด้วย เครื่องดนตรีที่เป็นเอกลักษณ์ของวัฒนธรรมดนตรีแบบลาวคือเครื่องเป่าทำจากไม้ไผ่ที่เรียกแคน 
 ดนตรีลาว 
ดนตรีพื้นบ้านของลาวเรียกว่าลำ ซึ่งเป็นการขับร้องประกอบแคน ดนตรีคลาสสิกของลาวแบ่งได้เป็นสองกลุ่มคือเสบใหญ่ และเสบน้อยหรือมโหรี เสบใหญ่ประกอบด้วยระนาด ปี่ กลอง และฉิ่ง
 หมอลำ  
ในการแสดงทั่วไปจะมีนักร้องสองคนเรียกหมอลำ มักเป็นชายและหญิง นักดนตรีเล่นแคนเรียกหมอแคน และผู้เล่นดนตรีอื่นๆ นอกจากนั้น ยังมีการแสดงลำที่หลากหลายทั่วประเทศลาว โดยที่มีชื่อเสียงมากคือลำสาละวัน ในหลวงพระบางจะมีลำแบบช้าเรียกขับลำไหว้ และที่ได้รับอิทธิพลจากไทยคือหมอลำซิ่ง

 ดนตรีสมัยใหม่  
ในราว พ.ศ. 2503 ลำนูและลำเพลินจากไทยได้พัฒนาขึ้นเป็นลำเรื่อง ที่มีทั้งการขับลำและการเต้นรำ
แหล่งข้อมูลอื่น
  Audio clips: Traditional music of Laos. Musée d'Ethnographie de Genève. Accessed November 25, 2010.
 The traditional music of Laos
 Alexandra Bounxouei music and videos 
 www.laomusic.la 
www.laomall.com/artists
Archives of Traditional Music in Laos
Lao music page 
Plain of Jars website
# Lipotidae
Lipotidae เป็นวงศ์ของปลาโลมาแม่น้ำ ที่มี ไป๋จี(ปลาโลมาแม่นํ้าแยงซี) ที่อาจสูญพันธุ์ไปแล้วของจีนและรวมถึงสกุลฟอสซิล Parapontoporia จากยุคไมโอซีนตอนปลาย และยุคไพลโอซีนของชายฝั่งแปซิฟิกของอเมริกาเหนือที่สูญพันธุ์

สกุล Prolipotes ที่ได้สืบทอดชิ้นส่วนขากรรไกรล่างจาก ไป๋จี ที่สูญพันธุ์ไปแล้ว และยังถือว่า Prolipotes เป็นญาติของ ไป๋จี อีกด้วย
# Platanistoidea
Platanistidae เป็นวงศ์ของปลาโลมาแม่น้ำที่มีทั้งปลาโลมาแม่น้ำคงคาและปลาโลมาแม่น้ำสินธุ ที่ยังมีเหลืออยู่ (ทั้งคู่อยู่ในในสกุล Platanista) แต่ยังมีญาติที่สูญพันธุ์จากน้ำจืด ยุคนีโอจีน
# ทะสึฮิโระ โยะเนะมิสึ
ทะสึฮิโระ โยะเนะมิสึ  เกิดวันที่ 5 สิงหาคม ค.ศ. 1986 ที่ฟุจิโยะชิดะ จังหวัดยะมะนะชิ และสำเร็จการศึกษาเศรษฐศาสตร์การเมืองจากมหาวิทยาลัยทะคุโชะกุ"最強 練習あるのみ レスリング米満" 2012年8月13日付朝日新聞朝刊（大阪本社13版）29面 เป็นนักมวยปล้ำชาวญี่ปุ่น ผู้ซึ่งได้รับรางวัลเหรียญทองจากการแข่งโอลิมปิกฤดูร้อน 2012 ที่กรุงลอนดอน โดยเป็นฝ่ายชนะสุชิล กุมาร์ จากอินเดียในรอบชิงชนะเลิศรุ่น 66 กก. ฟรีสไตล์ชาย

นอกจากนี้ เขายังเป็นร้อยตรีประจำกองกำลังป้องกันตนเองภาคพื้นดินญี่ปุ่น
# โลมาแม่น้ำเอเชียใต้
โลมาแม่น้ำเอเชียใต้  เป็นสกุลของสัตว์เลี้ยงลูกด้วยนมกลุ่มหนึ่ง ใน อันดับสัตว์กีบคู่ (Artiodactyla) ในอันดับฐานวาฬและโลมา (Cetacea) ในกลุ่มโลมา

การจำแนก
โลมาแม่น้ำเอเชียใต้มี 2 ชนิด
สกุล Platanista
Platanista gangetica (โลมาแม่น้ำคงคา)
Platanista minor (โลมาแม่น้ำสินธุ)
# สปลิท
สปลิท  เป็นศิลปินดูโอค่ายกามิกาเซ่ ในสังกัดอาร์เอส เป็นดูโอชายวงแรกของค่าย เคยcover เพลงก่อนเข้าวงการ โดย สปลิทเคยอยู่วง "The Split" ซึ่งรวมกับเพื่อนในโรงเรียน โดย นิวเป็นมือกลอง ส่วนโซ่เป็นมือกีตาร์ แล้วแยกมาเป็นคู่หูดูโอโดยในนาม “สปลิท” โดยได้เริ่มเข้าสู่วงการจากการที่ทางทีมงานของค่ายกามิกาเซ่ไปพบคลิปวิดีโอที่ทั้ง 2 คน cover เพลง ของ ศิลปินที่มีชือเสียงต่างๆและโพสต์ไว้ใน Youtube Channel ที่มีชื่อว่าTHE SPLIT channel  ทีมงาน Casting ของกามิกาเซ่จึงสนใจในความสามารถด้านการร้อง,การนำเสนอและความสามารถทางดนตรีของ สปลิทและจึงได้ติดต่อให้สปลิทมาออดิชั่นและได้รับเข้าสู่สังกัดกามิกาเซ่เพื่อรับการฝึกฝนทักษะการร้องเพิ่มเติมเป็นเวลา 1 ปี โดยสปลิทได้ได้เปิดตัวในนาม “เดโม โพรเจกต์”  โดยร่วมกับเพื่อนสาวอีก 2 คนคือ อริศรา โรเซ็นดาห์ล (แครอล) และ อริสรา บัวปรางค์ (ฟ้า) ในซิงเกิล"วัยรุ่นครั้งเดียว" และ วันนี้สปลิทได้มีซิงเกิลเป็นของตัวเองแล้วในชื่อเพลงว่า “เพลงของเธอ” ซึ่งเป็นเพลงแนว Acoustic Pop ฟังสบาย โดยผู้อยู่เบื้องหลังเพลงนี้คือ แหลม - ทเวนตีไฟฟ์อาวส์  และ ฟั่น-โกมล บุญเพียรผล ปัจจุบันอยู่ค่าย Garden Music สังกัดอาร์เอส  สปลิทปลื้มร่วมงานมือเก๋า ประเดิมซิงเกิ้ลแรก “เพลงของเธอ”

 รายชื่อสมาชิก 
ชื่อ-นามสกุลชื่อเล่นเชื้อชาติวันเกิด ชลัชจักร ตรีนงลักษณ์  (นิว) ไทย  ศตายุ นาคทองเพชร  (โซ่) ไทย 

 ผลงานเพลง 

 อัลบั้มปกติ 
 รายละเอียดอัลบั้ม รายชื่อเพลง split 
 ปี: พ.ศ. 2555 
 สังกัด: กามิกาเซ่ 
 วันวางแผงอัลบั้ม:  
 เพลงของเธอ
 แค่นั้น
 แค่หันมา
 เพลงของเธอ (Inst.)
 แค่นั้น (Inst.)
 แค่หันมา (Inst.)

 อัลบั้มโปรเจกต์พิเศษ 
 รายละเอียดอัลบั้ม รายชื่อเพลง  Demo Project  
 ปี: พ.ศ. 2555 
 สังกัด: กามิกาเซ่ 
 วันวางแผงอัลบั้ม:  
 วัยรุ่นครั้งเดียว
 เพลงของเธอ
 โปรดรักษาระยะห่าง ของ ฟ้า
 ให้ทาย (Guess?) ของ แครอล
 แค่นั้น
 อริศ(ส)รา ของ อริศ(ส)รา
 ไม่ค่อยชัด (Status) ของ อริศ(ส)รา
 แค่หันมา
 โลกแตก ของ เจฟ
 แฟนเก่าก็เหงาเป็น ของ ฟ้า
 คิดถึงเธอแทบจะตายแล้ว ของ เจฟ

 รายละเอียดอัลบั้ม รายชื่อเพลง  Demo Project The Album  
 ปี: พ.ศ. 2555 
 สังกัด: กามิกาเซ่ 
 วันวางแผงอัลบั้ม:  
 วัยรุ่นครั้งเดียว
 แค่นั้น
 ให้ทาย(Guess?)
 โปรดรักษาระยะห่าง
 ไม่ค่อยชัด(Status)

 รายละเอียดอัลบั้ม รายชื่อเพลง  Special Project พิเศษส่งท้ายปี Garden (THE MEMORIES)   
 ปี: พ.ศ. 2558 
 สังกัด: การ์เดนมิวสิค 
 วันวางแผงอัลบั้ม: 
เธอไม่เคยรู้ : MARK JENMANA ,SPLIT

มิวสิควีดีโอ
 รักแท้จะตามหาเธอ (Destiny) ของ สปลิท

 พิธีกร 
  พิธีกร รายการ  ช่อง   สมาชิก รายการ KamiKaze  ยู แชนแนล  สปลิท

 ผลงานโฆษณา 
  ผลงานโฆษณา ชื่อโฆษณา  สมาชิก  ร่วมกับโฆษณา est น้ำผลไม้อัดลม Demo Project เปิดตัว Teen-est Idol กลุ่มแรกของประเทศไทย! ระเบิดปาร์ตี้มันส์สุดขั้ว สปลิท อริศรา โรเซ็นดาห์ล (แครอล)อริสรา บัวปรางค์ (ฟ้า)

 รางวัล 

 Playpark Music Awards 2012 สาขา เน็ตไอดอลยอดนิยม จากการร่วมโหวตของสมาชิกเว็บไซต์เพลย์พาร์คดอตคอม 

 Kazz Awards 2013 สาขา ศิลปินกลุ่มยอดนิยม จากงานฉลองครบรอบ7ปีนิตยสารKazz 

 พิฆเนศวร ครั้งที่ 2 สาขา เพลงเยาวชนดีเด่นชาย  จากงานประกาศรางวัล"พิฆเนศวร" รางวัลวิทยุแห่งชาติ ครั้งที่ 2 

 คอนเสิร์ต 
 คอนเสิร์ต ชื่อคอนเสิร์ต วันที่แสดง สถานที่แสดง KAMIKAZE THE 5th DESTINY CONCERT 13 ตุลาคม พ.ศ. 2555 รอยัล พารากอน ฮอลล์ สยามพารากอน KAMIKAZE K Fight Concert13 ตุลาคม พ.ศ. 2556 รอยัล พารากอน ฮอลล์ สยามพารากอน
# แอมมารี่
อภิรดี อริยะสัจธรรม ชื่อเล่น แอม (หรือที่ทุกคนเรียกว่า "แอมมารี่") เป็นศิลปินในสังกัดอาร์เอส แอมมีผลงานอัลบั้มกับทางค่ายอาร์เอส 2 อัลบั้มด้วยกันคืออัลบั้ม "Amary" ซึ่งเพลงที่เปิดตัวคือเพลง "อยู่ห่างๆ อย่างห่วงๆ" และมีเพลงฮิตในอัลบั้มแรกอีกเพลงคือเพลง "ตัดใจ" และเพลง "สุญญากาศ" 

ส่วนอัลบั้มที่2คืออัลบั้ม "Embrace With Love" เป็นอัลบั้มสุดท้ายของแอมมารี่มีเพลง "มีกันตลอดไป" ปัจจุบันแอมมารี่เป็นคุณครูสอนร้องเพลงแถวอโศก

 ประวัติ 
อภิรดี อริยะสัจธรรม (ชื่อเล่น: แอม, แอมมารี่) เกิดวันที่ 29 มิถุนายน พ.ศ. 2526 ในจังหวัดราชบุรี จบการศึกษาระดับมัธยมศึกษา โรงเรียนเบญจมราชูทิศ ราชบุรี และสำเร็จการศึกษาระดับปริญญาตรีที่มหาวิทยาลัยกรุงเทพ

เข้าสู่วงการด้วยการประกวดโครงการ "พานาโซนิค สตาร์ ชาเลนจ์" และได้เป็นศิลปินในสังกัดอาร์เอส มีอัลบั้ม 2 ชุดด้วยกัน และมีอลับ้มพิเศษอีกหนึ่งชุด เพลงที่ได้รับความนิยมของเธอคือ อยู่ห่างๆ อย่างห่วงๆ, สุญญากาศ, รักแท้แค่พี่ชาย,  ตัดใจ, มีกันตลอดไป, สักครั้งก็ยังดี (Call Back) และเพลง ที่เดิม

 ผลงาน 
 Single 
 เพลง คำตอบคือน้ำตา (พ.ศ. 2560)

อัลบั้ม "Amary" สังกัด อาร์เอส วางแผง 9 กุมภาพันธ์ 2549
 ONE NIGHT IN BANGKOK
 BABY I'M CRAZY
 ร้อย-พัน-ล้าน-เหตุผล
 แค่ลมปาก
 สุญญากาศ
 I'M GONNA MISS U
 รักแท้แค่พี่ชาย
 อยู่ห่าง ๆ อย่างห่วง ๆ
 ตัดใจ
 เค้กวันเกิด

อัลบั้ม "Embrace With Love" สังกัด อาร์เอส วางแผง 15 กุมภาพันธ์ 2550
 มีกันตลอดไป (I'm Gonna be With You)
 สักครั้งก็ยังดี (Call Back) 
 ค้านสายตา (More Than A Friend) 
 ไออุ่น (Embrace With Love) 
 รอ (Waiting for you tonight)
 ที่เดิม

 อัลบั้มพิเศษ 
 อัลบั้ม "ลูกของพ่อ" รวมศิลปินอาร์เอส วางแผง 2549 
 ลูกของพ่อ (รวมศิลปินอาร์เอส)
 ไผ่รวมกอ
 อย่าทำให้พ่อร้องให้ 
 คิดถึงพ่อ
 พอเพียง - เพียงพอ 
 อยากเข้มแข็งเหมือนพ่อ 
 บอกด้วยใจ - ฟังด้วยใจ 
 ลูกไม้ใต้ต้น (เราสามคนยังเก็บตะวัน)
 พรของพ่อ
 ทำดีให้พ่อดู

 เพลงประกอบภาพยนตร์ 
 เพลง "ที่เดิม" เพลงประกอบภาพยนตร์ รักจัง
# โลมาแม่น้ำแอมะซอน
โลมาแม่น้ำอะเมซอน หรือ โลมาสีชมพู (โปรตุเกส: Boto, Boutu; ; ออกเสียง: /อิ-เนีย-จี-โอฟ-เฟรน-สิส/) เป็นโลมาแม่น้ำชนิดหนึ่ง จัดเป็นเพียงชนิดเดียวในสกุล Inia และวงศ์ Iniidae

โลมาแม่น้ำแอมะซอน จัดเป็นโลมาแม่น้ำ หรือโลมาน้ำจืดชนิดหนึ่ง ที่อาศัยอยู่ในน้ำจืดแท้ ๆ โดยที่ไม่พบในทะเล  มีความยาวประมาณ 1.53-2.4 เมตร (5.0-7.9 ฟุต) ขึ้นอยู่กับชนิดย่อย ตัวเมียจะมีขนาดใหญ่กว่าตัวผู้ โดยตัวที่ใหญ่ที่สุด เป็นตัวเมียที่มีความยาวถึง 2.5 เมตร (8.2 ฟุต) และน้ำหนักตัว 98.5 กิโลกรัม (217 ปอนด์) ขณะที่ตัวผู้ที่ใหญ่ที่สุด ยาว 2.0 เมตร (6.6 ฟุต) และน้ำหนักตัว 94 กิโลกรัม (210 ปอนด์) นอกจากนี้แล้วกระดูกสันหลังบริเวณคอมีความยืดหยุ่นจึงสามารถทำให้หันหัวได้ 180 องศา ซึ่งความยืดหยุ่นตรงนี้เองที่ทำให้เป็นสิ่งสำคัญในการว่ายน้ำผ่านต้นไม้ต่าง ๆ และวัสดุกีดขวางต่าง ๆ ในป่าน้ำท่วม 

นอกจากนี้ยังมีจะงอยปากยาวซึ่งฟันมี 24 ถึง 34 คู่ ฟันเป็นรูปทรงกรวยและมีฟันกรามด้านในของขากรรไกร มีผิวหนังสีขาวอมชมพูเรื่อ ๆ ตามีขนาดเล็กhttp://acsonline.org/factpack/Boto.htm  American Cetacean Society Fact Sheet. "Boto (Amazon river dolphin)". American Cetacean Society. Retrieved December 6, 2011.]Robin C. Best & Vera M.F. da Silva (1993). "Inia geoffrensis". Mammalian Species (The American Society of Mammalogists) (426): 1–8."Animal Info - Boto (Amazon river dolphin)". Animal Info - Endangered Animals. June 7, 2006. Retrieved December 6, 2011.

โลมาแม่น้ำแอมะซอน กระจายพันธุ์ในแม่น้ำสายใหญ่ในทวีปอเมริกาใต้ เช่น แม่น้ำแอมะซอน, แม่น้ำโอริโนโก, แม่น้ำลาพลาตา, แม่น้ำปารานา, แม่น้ำโทคันตินส์ เป็นต้น จึงแบ่งออกได้เป็น 3 ชนิดย่อย คือ

I. g. geoffrensis เป็นชนิดที่พบได้ทั่วไป ในแม่น้ำแอมะซอนและโทคันตินส์
I. g. humboldtiana พบในแม่น้ำโอริโนโก
I. g. boliviensis พบในโบลิเวีย มีหัวเล็กกว่า มีลำตัวกว้างกว่า และมีจำนวนฟันมากกว่า ในบางข้อมูลจัดเป็นชนิดใหม่โลกาภิวัฒน์ 03/11/53 จากไทยรัฐ

มีทฤษฎีเกี่ยวกับการที่เข้ามาอาศัยอยู่ในน้ำจืดของโลมาแม่น้ำแอมะซอน ว่าในยุคก่อนประวัติศาสตร์ ทะเลด้านตะวันออกและตะวันตกของทวีปอเมริกาใต้เชื่อมติดกัน ต่อมาเกิดแผ่นดินไหว ทางที่เชื่อมกันอยู่จึงถูกตัดขาดเนื่องจากมีเทือกเขาแอนดีสปรากฏขึ้นมา โลมาที่อาศัยอยู่ในทะเลแถบนี้จึงไม่สามารถว่ายน้ำกลับทะเลได้ นานวันเข้าจึงปรับตัวให้เข้ากับสิ่งแวดล้อม จึงอาศัยอยู่ในแม่น้ำแอมะซอนตั้งแต่นั้นเป็นต้นมาหน้า 163, ผจญภัยในป่าอะเมซอน โดย ชุตินันท์ เอกอุกฤษฎ์กุล (สำนักพิมพ์ H.N.Group , 2549) ISBN  9789749909652

โลมาแม่น้ำแอมะซอน กินปลาและสัตว์น้ำชนิดต่าง ๆ เป็นอาหาร แม้กระทั่งปลาปิรันย่า มีอุปนิสัยอ่อนโยน เป็นมิตรกับมนุษย์เหมือนโลมาทั่วไป ในนิทานพื้นบ้านของชนพื้นเมือง เชื่อว่า โลมาแม่น้ำแอมะซอนสามารถแปลงร่างเป็นมนุษย์ได้ โดยจะแปลงร่างเป็นชายหนุ่มรูปงาม และเข้ามาล่อลวงหญิงสาวในหมู่บ้าน นอกจากนี้แล้วยังเชื่อว่าเป็นสัตว์ที่มีอาถรรพ์ หากนำน้ำมันของโลมามาใช้จุดตะเกียงจะทำให้ตาบอด แม้จะเป็นเพียงเรื่องเล่าแต่จากความเชื่อเหล่านี้เองที่ทำให้โลมาแม่น้ำแอมะซอนไม่ถูกคุกคามจากชนพื้นเมืองแอมะซอน สายน้ำแห่งโลกเขียว 

แต่ปัจจุบันถูกคุกคามจากการสูญเสียถิ่นที่อยู่อาศัย อันเป็นผลมาจากการตัดไม้ทำลายป่าและมลภาวะเป็นพิษในน้ำ ในเดือนกันยายน ค.ศ. 2012 เอโบ โมราเลส ประธานาธิบดีโบลิเวีย ได้ออกกฎหมายเพื่อคุ้มครองโลมาแม่น้ำแอมะซอนไว้เป็นสมบัติของชาติBolivia enacts law to protect Amazon pink dolphins จาก BBC

รูปภาพ
# วงศ์โลมาแม่น้ำแอมะซอน
วงศ์โลมาแม่น้ำแอมะซอน  เป็นวงศ์ของโลมาแม่น้ำวงศ์หนึ่ง ใช้ชื่อวงศ์ว่า Iniidae (/อิน-นิ-ดี้/) ในปัจจุบันนี้มีเพียงสกุลเดียว คือ Inia (/อิน-เนีย/) ซึ่งพบได้เฉพาะในแม่น้ำสายใหญ่ ๆ หลายสายในทวีปอเมริกาใต้เท่านั้น

แต่ได้มีประชากรในวงศ์นี้อีกจำนวนหนึ่ง แต่ได้สูญพันธุ์ไปหมดแล้ว ซึ่งพบได้ในหลายพื้นที่ เช่น ฟลอริดา, ลิเบีย และอิตาลี (ดูในเนื้อหา) โดยวงศ์นี้ถูกตั้งขึ้นชื่อ จอห์น เอ็ดเวิร์ด เกรย์ นักสัตววิทยาชาวอังกฤษ ในปี ค.ศ. 1846

ในปี ค.ศ. 2014 ได้มีการค้นพบชนิดใหม่ของโลมาในวงศ์นี้ โดยมีความแตกต่างจากชนิดดั้งเดิมที่เคยรู้จักกันทางด้านดีเอ็นเอไมโทคอนเดรีย และถิ่นที่อยู่อาศัยที่อยู่ในแม่น้ำอาราไกวยาที่อยู่ทางตอนเหนือของแม่น้ำแอมะซอนราว 2,600 กิโลเมตร

การจำแนก
วงศ์ใหญ่ Inioidea
วงศ์ Iniidae
สกุล †Goniodelphis
 G. hudsoni
สกุล Inia (เป็นสกุลเดียวที่ยังดำรงเผ่าพันธุ์อยู่มาจนถึงปัจจุบัน)
 Inia geoffrensis 
 I. g. geoffrensis
 I. g. boliviensis
 I. g. humboldtiana 
Inia araguaiaensis 
สกุล †Ischyrorhynchus (ชื่อพ้อง Anisodelphis)
 I. vanbenedeni (ชื่อพ้อง Anisodelphis brevirostratus)
สกุล †Saurocetes (ชื่อพ้อง Saurodelphis และ Pontoplanodes)
 S. argentinus (ชื่อพ้อง Pontoplanodes obliquus) 
 S. gigas
# โลมาหลังโหนก
โลมาหลังโหนก หรือ โลมาขาวเทาโลมา ๒ น.ตามพจนานุกรมฉบับราชบัณฑิตยสถาน พ.ศ. 2542 หรือ โลมาเผือก หรือ โลมาสีชมพู (; ; พินอิน: Zhōnghuá bái hǎitún) เป็นโลมาชนิดหนึ่ง ในวงศ์โลมามหาสมุทร (Delphinidae)

มีลักษณะทั่วไป คือ มีจะงอยปากยาวโค้งเล็กน้อยที่เด่นชัดคือส่วนของฐานครีบหลังจะเป็นสันนูนสูงรองรับครีบหลังสีลำตัวจะมีการผันแปรต่างกันมาก ตัวเล็กจะมีสีจางจนเหมือนเผือก แม้บางตัวก็มีสีออกขาว หรืออย่างน้อยขาวในบางส่วน หรือสีชมพู ซึ่งสีเหล่านี้ไม่ได้มาจากเม็ดสี แต่เป็นสีของหลอดเลือดที่ช่วยให้ไม่ให้อุณหภูมิร่างกายสูงจนเกินไป และมีส่วนหลังที่เป็นสันนูนเหมือนโหนก อันเป็นที่มาของชื่อสามัญ

ขนาดโตเต็มที่ ตัวผู้ยาวประมาณ 3.2 เมตร ขณะที่ตัวเมียยาว 2.5 เมตร และลูกแรกเกิดยาวประมาณ 1 เมตร มีอายุโดยเฉลี่ย 40 ปี โลมาหลังโหนกเมื่ออายุมากขึ้นสีชมพูตามตัวจะยิ่งเข้มขึ้น และส่วนด้านท้องและด้านล่างลำตัวจะเป็นจุด และมีสีที่สว่างกว่าลำตัวด้านบน โลมาเผือก, หลังโหนก 

กระจายพันธุ์ตามแถบชายฝั่งหรือแหล่งน้ำตื้นที่มีความลึกไม่เกิน 20 เมตร บริเวณอินโดแปซิฟิก พบมากที่สุด คือ อ่าวรีพัลส์ หรือเกาะลันเตา ที่ฮ่องกง ที่มีจำนวนประชากรในฝูงนับร้อย โดยมากชายฝั่งทะเลที่โลมาหลังโหนกอาศัยอยู่นั้นมักจะมีป่าชายเลนอยู่ด้วยเสมอ ๆ  แต่จะต้องอยู่ในบริเวณน้ำตื้นเท่านั้น  มีอุปนิสัยอาศัยประจำที่หรือมีการย้ายที่อพยพน้อยมากและอาศัยไม่ห่างจากชายฝั่งเกินระยะ 1 กิโลเมตร จึงพบเห็นตัวได้โดยง่าย โดยมักจะพบเห็นตั้งแต่ตอนเช้า จะอยู่เป็นกลุ่มเล็ก ๆ ประมาณ 10 ตัว ว่ายน้ำช้า ประมาณ 4.8 กิโลเมตร/ชั่วโมง และจะดำน้ำประมาณ 40-60 วินาที ก่อนจะโผล่ขึ้นมาหายใจ

กินปลาทั้งตามชายฝั่งและในแนวปะการังเป็นอาหารหลัก รวมทั้งหมึก, กุ้ง, ปู ออกหาอาหารเป็นฝูง โดยใช้คลื่นเสียง เป็นโลมาอีกชนิดหนึ่งที่นิยมนำมาฝึกกันตามสวนน้ำหรือสถานแสดงพันธุ์สัตว์น้ำต่าง ๆ ในประเทศไทยจัดเป็นสัตว์ป่าคุ้มครอง โดยพบได้ทั้งฝั่งอ่าวไทยและทะเลอันดามัน  กฎหมายว่าด้วยการอนุรักษ์ โลมาและปลาวาฬ

 รูปภาพ
# Orcinus
Orcinus เป็นสกุลหนึ่ง ของ Delphinidae ซึ่งเป็นวงศ์ของสัตว์เลี้ยงลูกด้วยนมในทะเลประเภทกินเนื้อที่เรียกว่าโลมา ซึ่งรวมถึงสายพันธุ์ Delphinidae ที่มีขนาดใหญ่ที่สุด Orcinus orca หรือที่รู้จักกันในชื่อวาฬเพชฌฆาต

มีสายพันธุ์ที่สูญพันธุ์ไปแล้วสองสายพันธุ์ ได้แก่ Orcinus paleorca และ O. citoniensis และสายพันธุ์ที่สูญพันธุ์ไปแล้วอีกสายพันธุ์หนึ่งคือ O. meyeri ยังคงเป็นที่ถกเถียง
# สุหฤท สยามวาลา
สุหฤท สยามวาลา (8 สิงหาคม พ.ศ. 2511) ชื่อเล่น โต้ เป็นนักร้อง นักดนตรี นักจัดรายการวิทยุ และผู้บริหารบริษัท ดีเอชเอ สยามวาลา ธุรกิจของครอบครัว

สุหฤท เกิดในครอบครัวเชื้อสายอินเดียชีอะห์ เป็นบุตรคนที่สี่จากทั้งหมดห้าคนของมิตร (นามเดิม อามีร) กับซามีนา สยามวาลา บรรพบุรุษย้ายถิ่นฐานมาจากรัฐคุชราต จบชั้นมัธยมจากโรงเรียนอัสสัมชัญ จบการศึกษาคณะศิลปศาสตร์ มหาวิทยาลัยอัสสัมชัญ และปริญญาโท สื่อสารมวลชน มหาวิทยาลัยกรุงเทพสุหฤท สยามวาลา ขยับองค์กร 100 ปีให้ “เฟี้ยวเงาะ”  เข้าสู่วงการดนตรีจากการเป็นนักร้องนำวงครับ ของเพื่อนเรียนชั้นมัธยม จากนั้นได้มาทำงานบริหารธุรกิจของครอบครัว แต่ยังใช้เวลาว่างเล่นดนตรี ร้องเพลง และออกผลงานเพลงในแนวอิเล็กทรอนิกส์มาแล้ว 4 ชุด มีจุดเด่นที่การแต่งกายสีสันฉูดฉาด และเป็นนักจัดรายการวิทยุ คลื่นแฟตเรดิโอ

นอกจากนี้ในด้านการเมือง สุหฤทเป็นหนึ่งในผู้สมัครรับเลือกตั้งผู้ว่าราชการกรุงเทพมหานคร ในปี พ.ศ. 2556 โดยไม่สังกัดพรรคการเมือง ได้หมายเลข 17 แม้จะไม่ได้รับเลือกตั้ง แต่ก็ได้คะแนนไปทั้งหมด 107,138 คะแนน เป็นลำดับที่ 4 จากผู้สมัครทั้งหมด 25 ราย ขณะหาเสียง สุหฤทได้ชื่อว่าเป็นขวัญใจของวัยรุ่น คนรุ่นใหม่ เนื่องจากใช้วิธีการหาเสียงแบบแหวกแนว คือ ไม่มีป้ายหาเสียงตามสถานที่สาธารณะ แต่ใช้วิธีหาเสียงในโซเชียลเน็ตเวิร์กเป็นหลักสุหฤท สยามวาลา โดนใจเด็กแนว แห่ทำป้ายหาเสียงออนไลน์ จากเอ็มไทย

 ผลงานเพลง 

 สตูดิโออัลบั้ม / อีพีอัลบั้ม 
ปีอัลบั้มสังกัดรายชื่อเพลง2540Suharit / สุหฤทSubdisc / Solar Entertainment สวย
 ดูฮู้
 Chase
 Idea
 Alternative
 สปัน
 สวยมาก (Kenny Remix)
 Chase (Again) [Another Kenny Remix]
 สวย (Sub Mix)2546Digital Punk / ดิจิตัล พังก์Blacksheep / Sony Music Bec Tero Snake Head Man
 น้องงุ้งงิ้ง
 Digital Punk
 ใจเล็กๆ
 Flyaway with Those Guitars
 Murder On The Dance Floor
 หัวใจพินพัง
 My Best Is Not Good Enough (For You)
 Suharit Airlines (Album Version)
 I Give My Life to You
 Go Back to Track 012553EP 000#อิสระ เก (feat. ตุล & ปั๊ม อพาร์ตเมนต์คุณป้า)
 มหาดิ่ง (feat. มหาจำเริญ)
 เก (Electrogay Mix)
 I've Seen (Demo Version)
 ยืนอยู่ (feat. Gene Kasidit)
 กดดัน (feat. Gene Kasidit)2554สุหฤท ลื่นขั้นเทพอิสระ(รอรายละเอียด)TBDLast Album Before I Dieอิสระ ตาย
 ฝัน
 Sex
 ล้ม
 เพื่อน
 สุข
 เลิก
 แก่
 หญิง

 ผลงานอื่นๆ 

 เนื้อร้อง 

 เพลง Idea / ครับ อัลบั้ม View (2537) สังกัด Gecco Music
 เพลง ดูฮู้ / แอนท์ ธรัญญา สัตตบุศย์ อัลบั้ม & & ANT (2539) สังกัด Boop Records

 เพลงจากอัลบั้มอื่นๆ 

 เพลง Suharit Airlines / รวมศิลปิน : อัลบั้ม Coolvoice.com Vol.2 - Discotheque (2546)
 เพลง สปัน / รวมศิลปิน : อัลบั้ม Smallroom 004 - Viewed (2547)
 เพลง a day (of judgement) / รวมศิลปิน : อัลบั้ม a day album FOUR (2548)
 เพลง สุดท้าย (At Last) feat. น้อย กฤษดา สุโกศล แคลปป์ / รวมศิลปิน : อัลบั้ม Centerpoint (2549)
# วาฬแกลบ
วาฬแกลบ เป็นสกุลของสัตว์เลี้ยงลูกด้วยนมขนาดใหญ่ในทะเลจำพวกวาฬสกุลหนึ่ง จัดเป็นวาฬบาลีนในสกุล Balaenoptera (มาจากภาษาละตินคำว่า balaena (วาฬ) และ pteron (ครีบ)) เป็นวาฬที่อยู่ในวงศ์ Balaenopteridae

ซึ่งครั้งหนึ่ง วาฬหลังค่อม (Megaptera novaeangliae) ก็เคยจัดอยู่ในสกุลนี้ด้วย

การจำแนก
 สกุล Balaenoptera
 Balaenoptera acutorostrata, วาฬมิงค์ธรรมดา
 †Balaenoptera bertae (ไพลโอซีน, สหรัฐอเมริกา)
 Balaenoptera bonaerensis, วาฬมิงค์แอนตาร์กติก
 Balaenoptera borealis, วาฬไซ
 Balaenoptera brydei, วาฬบรูด้า
 †"Balaenoptera colcloughi" (ไพลโอซีน, สหรัฐอเมริกา)
 †Balaenoptera davidsonii (ไพลโอซีน, สหรัฐอเมริกา)
 Balaenoptera edeni, วาฬอีเดน (เป็นชื่อพ้องของวาฬบรูด้า)
 Balaenoptera musculus, วาฬสีน้ำเงิน
 Balaenoptera omurai, วาฬโอมุระ
 Balaenoptera physalus, วาฬฟิน
 †Balaenoptera siberi (ไพลโอซีน, เปรู)
# โลมาแม่น้ำโบลิเวีย
โลมาแม่น้ำโบลิเวีย (; การออกเสียง: /อิน-เนีย-จี-โอฟ-เฟรน-สิส-โบ-ลิ-เวียน-ซิส/) เป็นโลมาแม่น้ำชนิดหนึ่ง จัดอยู่ในวงศ์โลมาแม่น้ำอเมซอน (Iniidae) 

โลมาแม่น้ำโบลิเวีย เป็นชนิดย่อยของโลมาแม่น้ำอเมซอน หรือโลมาสีชมพู (I. geoffrensis)จาก itis.gov มีลักษณะทั่วไปเหมือนกัน คือ มีสีผิวขาวอมชมพู จะงอยปากเรียวยาว มีฟันแหลมคมอยู่ในปาก แต่มีความแตกต่างกันที่ โลมาแม่น้ำโบลิเวียจะพบได้เฉพาะในแม่น้ำสายใหญ่ในประเทศโบลิเวีย มีจำนวนฟันที่มากกว่า มีส่วนหัวเล็กกว่า และลำตัวมีความกลมกว้างมากกว่า 

ในปี ค.ศ. 2012 สมาคมสัตว์เลี้ยงลูกด้วยทะเลได้ยอมรับให้เป็นชนิดใหม่ต่างหากList of Marine Mammal Species and Subspeciesโดยเริ่มศึกษามาตั้งแต่ปี ค.ศ. 2006 อย่างไรก็ตามโลมาชนิดนี้มักไม่เป็นที่รู้จักเท่าไหร่โลมาอะเมซอน คอลัมน์ โลกาภิวัฒน์ 03/11/53 จากไทยรัฐ ในเดือนกันยายน ปีเดียวกัน ประธานาธิบดีเอโบ โมราเลส แห่งโบลิเวีย ได้ออกกฎหมายคุ้มครองโลมาแม่น้ำโบลิเวียให้เป็นสมบัติของชาติBolivia enacts law to protect Amazon pink dolphins จาก BBC
# เวสต์บรอมมิช
เวสต์บรอมมิช  เป็นเมืองในเวสต์มิดแลนด์เคาน์ตี สหราชอาณาจักร ตั้งอยู่ทางตอนกลางค่อนไปทางตะวันตกของอังกฤษ ตั้งอยู่ห่างจากเมืองเบอร์มิงแฮมไปทางทิศตะวันตกเฉียงเหนือ 8 กิโลเมตร เป็นเมืองที่มีเหมืองถ่านหิน จากการสำรวจประชากรในปี ค.ศ. 2001 มีประชากร 136,940 คน